**Јавни позив**

**зa пријављивање на обуку ради добијања обавезног сертификата Б, за запослене код правних лица и/или предузетника која обављају делатност сакупљања супстанци које оштећују озонски омотач или флуорованих гасова (фреона) са ефектом стаклене баште из климатизационих система моторних возила.**

Поступак за добијање Сертификата Б, за лица која обављају делатност сакупљања супстанци из климатизационих система одређених моторних возила које оштећују озонски омотач, састоји се од следећег:

1) похађање обуке у Техничкој школи „Нови Београд“ и добијање потврде о завршеној обуци (потврда се издаје на име и презиме кандидата).

2) издавања сертификата од Министарства животне средине о којима се води службена евиденција у Министарству.

Обука је једнодневна и реализује се у одговарајуће опремљеној школској радионици.

Цена обуке је 12.000,00 динара по полазнику.

Попуњавањем и слањем пријаве на мејл koordinator@tehnickaskolanbg.edu.rs улазите у евиденцију заинтересованих. По пријави довољног броја кандидата за формирање групе бићете контактирани у вези термина обуке и начина уплате трошкова обуке (на текући рачун школе после потписивања уговора).

Уколико имате питања контакт телефон је 064/8598930 (Саша Хајнрих-координатор за образовање одраслих).

С поштовањем

Саша Хајнрих, координатор образовања одраслих